केरल में सामने आए कोरोना वायरस संक्रमण के 4,353 नए मामले, 18 रोगियों की मौत
केरल में बृहस्पतिवार को हालिया दिनों में कोरोना वायरस संक्रमण के सबसे अधिक 4,353 नए मामले सामने आने के बाद संक्रमितों की कुल संख्या बढ़कर 11,48,947 हो गई। सरकारी विज्ञप्ति के अनुसार लगभग 2,205 लोगों के संक्रमण से उबरने के बाद ठीक हो चुके लोगों की कुल संख्या 11,10,283 हो गई।
तिरुवनंतपुरम: केरल में बृहस्पतिवार को हालिया दिनों में कोरोना वायरस संक्रमण के सबसे अधिक 4,353 नए मामले सामने आने के बाद संक्रमितों की कुल संख्या बढ़कर 11,48,947 हो गई। सरकारी विज्ञप्ति के अनुसार लगभग 2,205 लोगों के संक्रमण से उबरने के बाद ठीक हो चुके लोगों की कुल संख्या 11,10,283 हो गई। राज्य में उपचाराधीन रोगियों की संख्या 33,621 है। विज्ञप्ति के अनुसार, संक्रमण के चलते 18 और रोगियों की मौत के बाद मृतकों की कुल संख्या बढ़कर 4,728 हो गई है।केरल के मुख्यमंत्री पिनराई विजयन भी कोरोना वायरस से संक्रमित पाए गए हैं। मुख्यमंत्री कार्यालय के सूत्रों ने बताया कि विजयन वर्तमान में उत्तर केरल के कन्नूर स्थित अपने आवास में हैं और उनमें संक्रमण के कोई लक्षण नहीं हैं। सूत्र ने कहा, '' फिलहाल, मुख्यमंत्री में संक्रमण के कोई लक्षण नहीं हैं। हालांकि, उन्हें कोष्षिकोड मेडिकल कॉलेज में भर्ती कराया जा सकता है।''इससे पहले विजयन की बेटी वीना विजयन और उनके दामाद पी ए मोहम्मद रियास कोरोना वायरस से संक्रमित पाए गए थे। विजयन ने विधानसभा चुनाव के दौरान पूरे राज्य में घूमकर प्रचार किया था। केरल में छह अप्रैल को मतदान हुआ था। इस बीच भारत में एक दिन में कोविड-19 के 1,26,789 नए मामले सामने आने के बाद देश में संक्रमितों की कुल संख्या 1,29,28,574 हो गई है। वहीं, उपचाराधीन मामले भी नौ लाख के पार चले गए हैं। केन्द्रीय स्वास्थ्य मंत्रालय की ओर से जारी किए गए आंकड़ों के अनुसार, देश में वायरस से 685 और मरीजों की मौत के बाद मृतक संख्या बढ़कर 1,66,862 हो गई। देश में लगातार 29 दिनों से नए मामलों में बढ़ोतरी हो रही है। इसके साथ ही उपचाराधीन मामले भी बढ़कर 9,10,319 हो गए हैं, जो कुल मामलों का 7.04 प्रतिशत है। देश में 12 फरवरी को सबसे कम 1,35,926 उपचाराधीन मरीज थे। यह संख्या उस समय के कुल मामलों का 1.25 प्रतिशत थी। आंकड़ों के अनुसार, देश में अभी तक कुल 1,18,51,393 लोग संक्रमण मुक्त हो चुके हैं। हालांकि मरीजों के ठीक होने की राष्ट्रीय दर में गिरावट आई है और वह अब 91.67 प्रतिशत है। वहीं, कोविड-19 से मृत्यु दर 1.29 प्रतिशत है। देश में पिछले साल सात अगस्त को संक्रमितों की संख्या 20 लाख, 23 अगस्त को 30 लाख और पांच सितम्बर को 40 लाख से अधिक हो गई थी। वहीं, संक्रमण के कुल मामले 16 सितम्बर को 50 लाख, 28 सितम्बर को 60 लाख, 11 अक्टूबर को 70 लाख, 29 अक्टूबर को 80 लाख, 20 नवम्बर को 90 लाख रहे और 19 दिसम्बर को ये मामले एक करोड़ के पार चले गए थे। भारतीय आयुर्विज्ञान अनुसंधान परिषद (आईसीएमआर) के अनुसार, देश में अभी तक 25,26,77,379 नमूनों की कोविड-19 संबंधी जांच की गई। इनमें से 12,37,781 नमूनों की जांच बुधवार को की गई थी। आंकड़ों के अनुसार, देश में पिछले 24 घंटे में जिन 685 लोगों की मौत वायरस से हुई, उनमें से महाराष्ट्र के 322, पंजाब के 62, छत्तीसगढ़ के 53, उत्तर प्रदेश के 40, कर्नाटक के 35, गुजरात के 22, दिल्ली के 20, तमिलनाडु के 17, केरल के 16, मध्य प्रदेश के 13, राजस्थान के 12 और आंध्र प्रदेश तथा हरियाणा के 11-11 लोग थे। मंत्रालय के आंकड़ों के अनुसार, देश में वायरस से अभी तक कुल 1,66,862 लोगों की मौत हुई है, जिनमें से महाराष्ट्र के 56,652 लोग, तमिलनाडु के 12,821 लोग, कर्नाटक के 12,731 लोग, दिल्ली के 11,133 लोग, पश्चिम बंगाल के 10,363 लोग, उत्तर प्रदेश के 8,964 लोग, पंजाब के 7,278 लोग और आंध्र प्रदेश के 7,262 लोग थे। स्वास्थ्य मंत्रालय ने बताया कि अभी तक जिन लोगों की मौत हुई है, उनमें से 70 प्रतिशत से ज्यादा मरीजों को अन्य बीमारियां भी थीं। मंत्रालय ने अपनी वेबसाइट पर बताया कि उसके आंकड़ों का आईसीएमआर के आंकड़ों के साथ मिलान किया जा रहा है।ये भी पढ़ें